
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL LENGVATINĖS SAVIVALDYBĖS BŪSTO NUOMOS KAINOS TAIKYMO IR ĮGALIOJIMO PASIRAŠYTI SUSITARIMUS DĖL NUOMOS SUTARČIŲ PAKEITIMO 

2023 m. liepos      d. Nr. AT-
Šakiai

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, Lietuvos Respublikos paramos būstui įsigyti ar išsinuomoti įstatymo 20 straipsnio 10 ir 12 dalimis, Šakių rajono savivaldybės būsto ir socialinio būsto nuomos tvarkos aprašo, patvirtinto Šakių rajono savivaldybės tarybos 2022 m. balandžio 22 d. sprendimu Nr. T-154 „Dėl Šakių rajono savivaldybės būsto ir socialinio būsto nuomos tvarkos aprašo patvirtinimo“, 44, 48, 49 punktais:
	1. Įpareigoju Šakių rajono savivaldybės administracijos seniūnijų seniūnus informuoti Savivaldybės būstų nuomininkus apie lengvatinės savivaldybės būstų nuomos kainos taikymo sąlygas ir tvarką.      
	2. Įgalioju rajono savivaldybės administracijos seniūnijų seniūnus apskaičiuojant lengvatinę savivaldybės būsto nuomos kainą:
	2.1. užpildyti ir pasirašyti Šakių rajono savivaldybės būsto nuomos mokesčio apskaičiavimo aktą (toliau – aktas), patvirtintą Šakių rajono savivaldybės tarybos 2019 m. gruodžio 20 d. sprendimu Nr. T-394 „Dėl amortizacinių atskaitymų normatyvų ir rinkos pataisos koeficientų patvirtinimo“, bei su aktu supažindinti būsto nuomininką. Šis aktas yra neatskiriama Savivaldybės būsto nuomos sutarties dalis;
	2.2. parengti ir pasirašyti susitarimą dėl Savivaldybės būsto nuomos sutarties pakeitimo, nurodant apskaičiuotą lengvatinę būsto nuomos kainą.
            Šis įsakymas per vieną mėnesį nuo įsakymo įteikimo dienos gali būti skundžiamas Lietuvos Respublikos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

